## Uredba o unutarnjem ustrojstvu Ministarstva razvitka, useljeništva i obnove

### NN 74/1999 (14.7.1999.), Uredba o unutarnjem ustrojstvu Ministarstva razvitka, useljeništva i obnove

# VLADA REPUBLIKE HRVATSKE

Na temelju članka 60. stavka 1. i 2. Zakona o sustavu državne uprave
("Narodne novine" broj 75/93 i 48/99) i Uredbe o načelima za unutarnje
ustrojstvo i o radnom vremenu tijela državne uprave ("Narodne novine" broj
47/94 i 25/96), Vlada Republike Hrvatske je na sjednici održanoj 1. srpnja
1999. godine, donijela

## **UREDBU**

### **O UNUTARNJEM USTROJSTVU MINISTARSTVA RAZVITKA, USELJENIŠTVA I OBNOVE**

I. OPĆE ODREDBE

Članak 1.

Ovom Uredbom utvrđuje se unutarnje ustrojstvo Ministarstva razvitka,
useljeništva i obnove (dalje u tekstu: Ministarstvo), nazivi upravnih organizacija,
unutarnjih ustrojstvenih jedinica i njihov djelokrug, način upravljanja
tim jedinicama, te okvirni broj državnih službenika i namještenika Ministarstva.

Članak 2.

Unutarnje ustrojstvo, djelokrug, upravljanje kao i potreban broj državnih
službenika i namještenika uređuje se na način da Ministarstvo može obavljati
upravne i druge stručne poslove koji su mu zakonom dani u nadležnost i
djelokrug.

II. UNUTARNJE USTROJSTVO I DJELOKRUG

Članak 3.

Za obavljanje poslova iz djelokruga Ministarstva ustrojavaju se upravne
organizacije, odnosno unutarnje ustrojstvene jedinice:

A) Upravne organizacije:

 1. Uprava za znanstveno-stručna istraživanja i programe

 2. Uprava za područni razvitak

 3. Uprava za usklađivanje i provedbu nacionalnih razvojnih projekata

 4. Uprava za međunarodnu suradnju

 5. Uprava za obnovu

 6. Uprava za stanogradnju

 7. Uprava za iseljeništvo

 8. Uprava za potporu useljeništvu

 9. Ured za prognanike, povratnike i izbjeglice

10. Uprava za financijsko-gospodarske poslove

B) Posebne ustrojstvene jedinice - samostalni odjeli:

1. Centar za razvitak otoka

2. Odjel za nadzor, tehničke i pomoćne poslove

C) Ostale ustrojstvene jedinice:

1. Ministrov kabinet

2. Tajništvo Ministarstva.

A-1. UPRAVA ZA ZNANSTVENO-STRUČNA ISTRAŽIVANJA I PROGRAME

Članak 4.

Uprava za znanstveno-stručna istraživanja i programe je upravno-stručna
organizacija u sastavu Ministarstva koja obavlja upravne i stručne poslove
koji se odnose na prikupljanje programskih i drugih informacija, izradu
ili ustupanje i nadzor nad izradom razvojne dokumentacije, znanstveno-stručnih
studija i elaborata, te razvojnih projekata i programa u svezi s razradom
temeljnih koncepcija i osnova nacionalnog razvitka Republike Hrvatske,
a osobito: ukupni prostorni i regionalni razvitak, demografsku politiku,
brži razvitak nerazvijenih područja i otoka, gospodarski i ekološki održivi
razvitak, revitalizaciju hrvatske kulturne i humanističke tradicije, a
posebice humanih i odgojnih vrijednosti, te druge projekte od nacionalnog
značenja; poslove dokumentacijske i izdavačke djelatnosti; izradu, odnosno
sudjelovanje u izradi odgovarajućih zakonskih i drugih propisa kojima se
uređuju navedena pitanja i davanje mišljenja koja se odnose na ove propise
te obavlja i druge poslove koje odredi ministar.

Za obavljanje poslova Uprave za znanstveno-stručna istraživanja i programe
ustrojavaju se sljedeći odjeli:

a) Odjel za demografske i druge socijalne programe

b) Odjel za gospodarski i ekološki održive programe

c) Odjel za humanističke i odgojne programe

d) Odjel za dokumentaciju i izdavaštvo.

*a) Odjel za demografske i druge socijalne programe*

Članak 5.

Odjel za demografske i druge socijalne programe obavlja stručne poslove
koji se odnose na studijske podloge, studije, programe te zakonske i podzakonske
akte u svezi koncepcije i strategije demografskog razvitka i drugih temeljnih
koncepcija i osnova socijalnog razvitka Republike Hrvatske, te obavlja
i druge poslove koje odredi pomoćnik ministra.

Za obavljanje poslova i zadaća u Odjelu za demografske i druge socijalne
programe ustrojavaju se:

1. Odsjek za demografske programe

2. Odsjek za druge socijalne programe.

*b) Odjel za gospodarski i ekološki održive programe*

Članak 6.

Odjel za gospodarski i ekološki održive programe obavlja stručne poslove
koji se odnose na studijske podloge, studije, programe te zakonske akte
i podzakonske akte u svezi koncepcije i strategije gospodarski i ekološki
održivog razvitka nerazvijenih područja i otoka Republike Hrvatske, te
obavlja i druge poslove koje odredi pomoćnik ministra.

Za obavljanje poslova i zadaća u Odjelu za gospodarski i ekološki održive
programe ustrojavaju se:

1. Odsjek za gospodarske programe

2. Odsjek za ekološki održive programe.

*c) Odjel za humanističke i odgojne programe*

Članak 7.

Odjel za humanističke i odgojne programe obavlja stručne poslove koji
se odnose na studijske podloge, studije, programe te zakonske i podzakonske
akte i podatke u svezi koncepcije i strategije revitalizacije hrvatske
kulturne i humanističke tradicije, te obavlja i druge poslove koje odredi
pomoćnik ministra.

Za obavljanje poslova i zadaća u Odjelu za humanističke i odgojne programe
ustrojavaju se:

1. Odsjek za humanističke i kulturne programe

2. Odsjek za edukativne i odgojne programe.

*d) Odjel za dokumentaciju i izdavaštvo*

Članak 8.

Odjel za dokumentaciju i izdavaštvo obavlja stručne i administrativne
poslove koji se odnose na prikupljanje, odabir, pohranu i pripremu za publiciranje
dokumenata i druge građe od značenja za promidžbu ukupnog rada Ministarstva,
te obavlja i druge poslove koje odredi pomoćnik ministra.

Za obavljanje poslova Odjela za dokumentaciju i izdavaštvo ustrojavaju
se:

1. Odsjek za dokumentaciju

2. Odsjek za izdavačku djelatnost.

A-2. UPRAVA ZA PODRUČNI RAZVITAK

Članak 9.

Uprava za područni razvitak je upravna i stručna organizacija u sastavu
Ministarstva koja obavlja upravne i stručne poslove koji se odnose na:
izradu projekata i programa od posebnog interesa Republike Hrvatske vezanih
za područni razvitak; planiranje razmještaja pučanstva, određivanje osnovnih
prostornih funkcija područja, procjene nužnih demografskih potencijala
i mjera u cilju ostvarivanja osnovnih prostornih funkcija; definiranje
prostornih resursa i njihovo stavljanje u funkciju; stvaranje osnovnih
baza podataka i namjenskih registara, te procjenu svrsishodne prostorne
rasporedbe djelatnosti i objekata vezanih za sve oblike djelovanja i rada
na tim područjima; predlaganje planova povratka pučanstva i organizacije
života u područjima posebne državne skrbi; organiziranje, planiranje, pripremu
i odobravanje transfera iz državnog proračuna koji se namjenjuju za gospodarski
razvitak područja posebne državne skrbi; izradu i provedbu zakona i drugih
propisa, te stručnih prikaza i izvješća koji se odnose na područni razvitak,
te druge poslove koje odredi ministar.

Za obavljanje poslova Uprave za područni razvitak ustrojavaju se sljedeći
odjeli:

a) Odjel za područne planove i programe

b) Odjel za imovinsko-pravne poslove

c) Odjel za migracije

d) Odjel za gospodarske poticaje.

*a) Odjel za područne planove i programe*

Članak 10.

Odjel za područne planove i programe obavlja stručne poslove koji se
odnose na izradu stručnih podloga i baza podataka od značenja za razvojne
programe i projekte područnog razvitka, a osobito područja posebne državne
skrbi, predlaže i sudjeluje u izradi te prati i usklađuje provedbu zakona
i drugih propisa, te planova i programa razvitka navedenih područja, prati
odgovarajuće propise objavljene u službenim glasilima i stručne publikacije
iz problematike područnog razvitka, izrađuje stručne analize, prikaze i
izvješća i daje odgovore na upite o područnom razvitku, predlaže odgovarajuće
mjere, te obavlja i druge poslove koje odredi pomoćnik ministra.

Za obavljanje poslova i zadaća u Odjelu za područne planove i programe
ustrojavaju se:

1. Odsjek za planove i programe područnog razvitka

2. Odsjek za planove i programe demografskog razvitka

3. Odsjek za dokumentaciju, analizu i baze podataka.

*b) Odjel za imovinsko-pravne poslove*

Članak 11.

Odjel za imovinsko-pravne poslove obavlja upravne i stručne poslove
koji se odnose na: provedbu zakona kojim se uređuju područja posebne državne
skrbi i drugih propisa u svezi ostvarivanja prava određenih tim propisima;
rješava u upravnom postupku o ostvarivanju prava na dodjelu (najam) stana
u vlasništvu države, na dodjelu građevinskog zemljišta u vlasništvu države
za izgradnju obiteljske stambene zgrade, na dodjelu građevinskog zemljišta
i osnovnog građevinskog materijala na tim područjima i vodi očevidnik o
tim pravima; pripremu i provedbu postupka za naseljavanje; sudjelovanje
u izradi i provedba zakona i propisa iz djelokruga Uprave, te obavlja i
druge poslove koje odredi pomoćnik ministra.

Za obavljanje poslova i zadaća u Odjelu za imovinsko-pravne poslove
ustrojava se:

1. Odsjek za imovinsko-pravne poslove

2. Odsjek za upravne poslove.

*c) Odjel za migracije*

Članak 12.

Odjel za migracije obavlja stručne poslove koji se odnose na unutarnje
i vanjske migracije stanovništva, pružanje potpore povratku i unutarnjem
preseljenju stanovništva, procjenu demografskog potencijala u funkciji
područnog razvitka, planove i projekcije demografskog razvitka, usklađivanje
poslova vezanih za migracije stanovništva, usklađivanje poslova vezanih
za prilagodbu doseljenog stanovništva u novoj sredini, stvaranje osnovnih
migracijskih baza podataka i namjenskih registara, prati odgovarajuće propise
objavljene u službenim glasilima i stručne publikacije iz problematike
migracija, izrađuje stručne analize, prikaze i izvješća, predlaže odgovarajuće
mjere, te obavlja i druge poslove koje odredi pomoćnik ministra.

Za obavljanje poslova i zadaća u Odjelu za migracije ustrojavaju se:

1. Odsjek za organizaciju povratka stanovništva

2. Odsjek za unutarnje migracije

3. Odsjek za dokumentaciju, analizu i baze podataka.

*d) Odjel za gospodarske poticaje*

Članak 13.

Odjel za gospodarske poticaje obavlja upravne i stručne poslove koji
se odnose na planiranje, pripremu, odobravanje i praćenje transfera iz
državnog proračuna koji se odobravaju za gospodarski razvitak područja
posebne državne skrbi, praćenje odgovarajućih propisa objavljenih u službenim
glasilima i stručnim publikacijama, vođenje odgovarajućih očevidnika, izradbu
stručnih analiza, prikaza i izvješća i davanje odgovora na upite vezane
za gospodarske poticaje na tim područjima, te obavlja i druge poslove koje
odredi pomoćnik ministra.

Za obavljanje poslova i zadaća u Odjelu za gospodarske poticaje ustrojava
se:

1. Odsjek za planiranje i analizu

2. Odsjek za odobravanje transfera

3. Odsjek za dokumentaciju.

A-3. UPRAVA ZA USKLAĐIVANJE I PROVEDBU NACIONALNIH RAZVOJNIH
PROJEKATA

Članak 14.

Uprava za usklađivanje i provedbu nacionalnih razvojnih projekata je
upravna organizacija u sastavu Ministarstva koja obavlja stručne poslove
koji se odnose na: prikupljanje programskih podloga i drugih informacija
odlučnih za nacionalne razvojne projekte, izradbu projekata, organiziranje
i izvedbu posebno onih projekata koji su interdisciplinarnoga sadržaja,
usklađivanje aktivnosti drugih tijela državne uprave, ustanova i institucija
u planiranju, organiziranju i provedbi tih projekata, te obavlja i druge
poslove koje odredi ministar.

Za obavljanje poslova Uprave za usklađivanje i provedbu nacionalnih
razvojnih projekata ustrojavaju se sljedeći odjeli:

a) Odjel za studijske podloge nacionalnih razvojnih projekata

b) Odjel za međuresorsko usklađivanje nacionalnih razvojnih projekata

c) Odjel za provedbu i praćenje nacionalnih razvojnih projekata.

*a) Odjel za studijske podloge nacionalnih razvojnih projekata*

Članak 15.

Odjel za studijske podloge nacionalnih razvojnih projekata obavlja stručne
poslove prikupljanja, obrade i analize programskih i drugih informacija
odlučnih za pripremu i provedbu nacionalnih razvojnih projekata, poslove
organiziranja i nadgledanja izrade stručnih studija, elaborata, projekata
i projektne dokumentacije od značaja za te razvojne projekte, te izrađuje
stručna i druga izvješća i prikaze o aktivnostima u svezi s tim projektima,
te obavlja i druge poslove koje odredi pomoćnik ministra.

*b) Odjel za međuresorsko usklađivanje nacionalnih razvojnih
projekata*

Članak 16.

Odjel za međuresorsko usklađivanje nacionalnih razvojnih projekata obavlja
stručne poslove prikupljanja programskih podloga odlučnih za nacionalne
razvojne projekte koji su u djelokrugu više drugih državnih tijela, ustanova
ili pravnih osoba u državnom vlasništvu, a posebno poslove usklađivanja
njihove aktivnosti u planiranju, organizaciji i provedbi navedenih razvojnih
projekata, te obavlja i druge poslove koje odredi pomoćnik ministra.

*c) Odjel za provedbu i praćenje nacionalnih razvojnih projekata*

Članak 17.

Odjel za provedbu i praćenje nacionalnih razvojnih projekata obavlja
stručne i administrativne poslove koji se odnose na organiziranje, operativno
provođenje i financijsko praćenje realizacije nacionalnih razvojnih projekata
koje neposredno organizira i izvodi Ministarstvo, poslove dokumentacijskog
praćenja tijeka i provedbe projekata, te obavlja i druge poslove koje odredi
pomoćnik ministra.

A-4. UPRAVA ZA MEĐUNARODNU SURADNJU

Članak 18.

Uprava za međunarodnu suradnju je upravna organizacija u sastavu Ministarstva
koja obavlja stručne poslove koji se odnose na: prikupljanje programskih
i drugih informacija koje se odnose na organiziranje i izradu stručnih
podloga, projekata i programa od značenja za suradnju s UN i EU agencijama
i povjerenstvima, OESS-om i drugim međunarodnim institucijama i organizacijama
u pripremi i provedbi projekta povratka pučanstva, organizacije života,
te ulaganja tih organizacija u obnovu i razvitak osobito područja posebne
državne skrbi; poslove u vezi s bilateralnim i multilateralnim potporama
tim programima; koordinaciju i pripremu inozemnih potpora i donacija; sudjelovanje
u izradi propisa iz područja inozemnog ulaganja i davanje mišljenja koja
se odnose na te propise, te obavlja i druge poslove koje odredi ministar.

Za obavljanje poslova Uprave za međunarodnu suradnju ustrojavaju se
sljedeći odjeli:

a) Odjel za inozemna ulaganja

b) Odjel za suradnju s međunarodnim organizacijama

c) Odjel za bilateralnu i multilateralnu potporu.

*a) Odjel za inozemna ulaganja*

Članak 19.

Odjel za inozemna ulaganja obavlja stručne poslove prikupljanja programskih
i drugih informacija, priprema i realizira projekte i programe za ulaganja
koja su vezana za UN i EU organizacije i druge međunarodne organizacije
u obnovu i razvitak, organizira i pruža stručnu pomoć pri pripremi projekata
i programa te na drugi način pomaže pri realizaciji, te surađuje s inozemnim
ulagateljima, institucijama i organizacijama iz djelokruga rada Ministarstva,
te obavlja i druge poslove koje odredi pomoćnik ministra.

*b) Odjel za suradnju s međunarodnim organizacijama*

Članak 20.

Odjel za suradnju s međunarodnim organizacijama obavlja stručne poslove
koordinacije i suradnje s razvojno orijentiranim UN i EU agencijama i povjerenstvima,
OESS-om i drugim međunarodnim organizacijama, potiče suradnju prikupljajući
i distribuirajući informacije i vršeći promidžbu Republike Hrvatske, i
s tim u vezi surađuje s tijelima državne uprave, institucijama i organizacijama
u Republici Hrvatskoj, te obavlja i druge poslove koje odredi pomoćnik
ministra.

*c) Odjel za bilateralnu i multilateralnu potporu*

Članak 21.

Odjel za bilateralnu i multilateralnu potporu obavlja stručne poslove
prikupljanja i razmjene podataka o izvorima, institucijama, uvjetima bilateralne
i multilateralne potpore programima i projektima razvitka i obnove, pruža
stručnu pomoć i koordinira realizacijom programa i projekata, surađuje
s tijelima državne uprave, institucijama i organizacijama, te obavlja i
druge poslove koje odredi pomoćnik ministra.

A-5. UPRAVA ZA OBNOVU

Članak 22.

Uprava za obnovu je upravna organizacija u sastavu Ministarstva koja
obavlja upravne i stručne poslove koji se odnose na planiranje, pripremu,
organizaciju, provedbu i nadzor provedbe obnove u ratu oštećenih ili uništenih
objekata, i to: obnovu stambenih objekata, koordinaciju ili obnovu objekata
infrastrukture i objekata javne namjene (prosvjetnih, kulturnih, zdravstvenih
i socijalnih objekata, sakralnih i drugih objekata), prikupljanje programskih
i drugih informacija od značaja za obnovu, izradu i provođenje zakona i
drugih propisa iz područja obnove, izradu programa mjera i projekata od
značaja za obnovu, usklađivanje aktivnosti pojedinih službi unutar tijela
jedinica lokalne uprave i samouprave, a osobito županijskih ureda nadležnih
za poslove obnove, aktivnosti koje u svezi s obnovom provode odgovarajuća
ministarstva, državne upravne organizacije, ustanove i drugi čimbenici
obnove, rješavanje u upravnom postupku o pravu na obnovu, predlaganje financijske
politike u svezi s obnovom, te obavlja i druge poslove koje odredi ministar.

Za obavljanje poslova Uprave za obnovu ustrojavaju se sljedeći odjeli:

a) Odjel za upravne poslove i evidenciju

b) Odjel za dokumentaciju i analizu

c) Odjel za ugovaranje investicija

d) Odjel za obnovu obiteljskih kuća

e) Odjel za obnovu objekata javne namjene

f) Odjel za izgradnju infrastrukturnih objekata.

*a) Odjel za upravne poslove i evidenciju*

Članak 23.

Odjel za upravne poslove i evidenciju obavlja upravne i stručne poslove
u svezi provedbe Zakona o obnovi, rješava u upravnom postupku o pravu na
obnovu i po pravu nadzora i provodi upravni nadzor, obavlja i druge upravno-pravne
poslove za potrebe Uprave, daje prijedloge za pokretanje kaznenog postupka
protiv osoba koje su protuzakonito ostvarile pravo na obnovu, pruža stručnu
pomoć županijskim uredima nadležnim za poslove obnove, obavlja pismenu
i usmenu komunikaciju s korisnicima u svezi ostvarivanja prava na obnovu,
vodi očevidnike o ostvarenim pravima na obnovu, te obavlja i druge poslove
koje odredi pomoćnik ministra.

Za obavljanje poslova i zadaća u Odjelu za upravne poslove i evidenciju
ustrojavaju se:

1. Odsjek za upravne poslove

2. Odsjek za odnose sa korisnicima obnove i evidenciju

3. Odsjek za rješavanje o posebnim pravima korisnika obnove.

*b) Odjel za dokumentaciju i analizu*

Članak 24.

Odjel za dokumentaciju i analizu prikuplja, obrađuje i raščlanjuje podatke
o korisnicima obnove i objektima obnove, izrađuje odgovarajuća izvješća,
preglede, plansko-analitičke podatke u svezi s obnovom, obavlja unos podataka,
njihovu kontrolu, informatičku obradu i pohranu, te obavlja i druge poslove
koje odredi pomoćnik ministra.

Za obavljanje poslova i zadaća u Odjelu za dokumentaciju i analizu ustrojavaju
se:

1. Odsjek za informatičku obradu podataka

2. Odsjek za analitiku.

*c) Odjel za ugovaranje investicija*

Članak 25.

Odjel za ugovaranje investicija obavlja stručne poslove koji se odnose
na pripremanje i predlaganje tendera i druge dokumentacije za objavu i
provedbu javnog nadmetanja za ustupanje radova obnove, raščlambu i odabir
najpovoljnijih ponuditelja i sklapanje ugovora sa izvoditeljima radova,
te obavlja i druge poslove koje odredi pomoćnik ministra.

Za obavljanje poslova i zadaća u Odjelu za ugovaranje investicija ustrojavaju
se:

1. Odsjek za pripremu i ustupanje radova

2. Odsjek za ugovaranje radova.

*d) Odjel za obnovu obiteljskih kuća*

Članak 26.

Odjel za obnovu obiteljskih kuća obavlja stručne poslove koji se odnose
na izradbu prijedloga i programa obnove i pripremu radova obnove obiteljskih
kuća, usklađuje rad svih sudionika u pripremi i realizaciji radova obnove,
neposredno organizira provedbu svih radova koji se odnose na popravak,
obnovu i izgradnju kuća, usmjerava i kontrolira rad područnih i lokalnih
nadzornih službi i izvoditelja radova, te obavlja i druge poslove koje
odredi pomoćnik ministra.

Za obavljanje poslova i zadaća u Odjelu za obnovu obiteljskih kuća ustrojavaju
se:

1. Odsjek za planiranje i pripremu

2. Odsjek za provedbu

3. Odsjek za upis i praćenje obračunskih situacija.

*e) Odjel za obnovu objekata javne namjene*

Članak 27.

Odjel za obnovu objekata javne namjene obavlja stručne poslove koji
se odnose na izradbu prijedloga i programa obnove i pripremu radova obnove
objekata javne namjene (prosvjetnih, kulturnih, zdravstvenih, socijalnih,
sakralnih i drugih objekata te infrastrukture), usklađuje rad svih sudionika
u pripremi i realizaciji radova obnove, neposredno organizira provedbu
svih radova koji se odnose na popravak, obnovu i izgradnju navedenih objekata,
usmjerava i kontrolira rad nadzornih službi i izvoditelja radova, te obavlja
i druge poslove koje odredi pomoćnik ministra.

Za obavljanje poslova i zadaća u Odjelu za obnovu objekata javne namjene
ustrojavaju se:

1. Odsjek za obnovu školskih objekata

2. Odsjek za obnovu drugih objekata javne namjene

3. Odsjek za upis i praćenje obračunskih situacija.

*f) Odjel za izgradnju infrastrukturnih objekata*

Članak 28.

Odjel za izgradnju infrastrukturnih objekata obavlja stručne poslove
koji se odnose na izradu prijedloga i programa obnove i izgradnje infrastrukturnih
objekata na područjima posebne državne skrbi i hrvatskim otocima, usklađuje
rad svih sudionika u pripremi i realizaciji radova, neposredno organizira
provedbu svih radova, usmjerava i kontrolira rad nadzornih službi i izvoditelja
radova, vodi očevidnik o izgrađenim infrastrukturnim objektima, te obavlja
i druge poslove koje odredi pomoćnik ministra.

Za obavljanje poslova i zadaća u Odjelu za izgradnju infrastrukturnih
objekata ustrojava se:

1. Odsjek za planiranje, pripremu investicija i dokumentaciju

2. Odsjek za provedbu investicija

3. Odsjek za upis i praćenje obračunskih situacija.

A-6. UPRAVA ZA STANOGRADNJU

Članak 29.

Uprava za stanogradnju je upravna organizacija u sastavu Ministarstva
koja obavlja upravne stručne poslove koji se odnose na planiranje, pripremu,
organizaciju, financiranje, provedbu i nadzor građenja stanova pod povoljnim
uvjetima, i to onim socijalnim skupinama pučanstva koje ne mogu samostalno,
bez državne pomoći, osigurati za svoje neophodne potrebe primjeren stambeni
prostor, a posebno za obitelji poginulih, umrlih, zatočenih ili nestalih
hrvatskih branitelja i hrvatskim ratnim vojnim invalidima iz Domovinskog
rata, te obavlja i druge poslove koje odredi ministar.

Za obavljanje poslova Uprave za stanogradnju ustrojavaju se sljedeći
odjeli:

a) Odjel za dokumentaciju i analizu

b) Odjel za pripremu investicija

c) Odjel za provedbu investicija

d) Odjel za pripremu zemljišta i komunalnu infrastrukturu

e) Odjel za upravno-pravne poslove

f) Odjel za unapređenje stanogradnje.

*a) Odjel za dokumentaciju i analizu*

Članak 30.

Odjel za dokumentaciju i analizu prikuplja, obrađuje i analizira podatke
u svezi korisnika i mogućih objekata socijalne stanogradnje, obnove te
izrađuje informativna izvješća i druge analize i prikaze o aktivnostima
u svezi socijalne stanogradnje, te obavlja i druge poslove koje odredi
pomoćnik ministra.

Za obavljanje poslova i zadaća u Odjelu za dokumentaciju i analizu ustrojavaju
se:

1. Odsjek za dokumentaciju i baze podataka

2. Odsjek za plan i analizu

3. Odsjek za upis i praćenje obračunskih situacija.

*b) Odjel za pripremu investicija*

Članak 31.

Odjel za pripremu investicija obavlja stručne poslove koji se odnose
na pripremu investicija u socijalnoj stanogradnji, izrađuje prijedloge
i programe socijalne stanogradnje, usklađuje rad svih sudionika u pripremi
i realizaciji investicija, priprema i predlaže tendere i drugu dokumentaciju
za raspis i provedbu javnog nadmetanja za nabavku roba i usluga i ustupanje
radova, te na bazi prikupljenih ponuda predlaže odabir najpovoljnijih ponuditelja
i obavlja poslove vezane za sklapanje ugovora, te obavlja i druge poslove
koje odredi pomoćnik ministra.

Za obavljanje poslova i zadaća u Odjelu za pripremu investicija ustrojavaju
se:

1. Odsjek za pripremu i ustupanje radova

2. Odsjek za ugovaranje radova.

*c) Odjel za provedbu investicija*

Članak 32.

Odjel za provedbu investicija obavlja stručne poslove koji se odnose
na organiziranje, operativno provođenje i financijsko praćenje realizacije
projekata socijalne stanogradnje, provodi dokumentacijsko praćenje tijeka
građenja i kontrolu provedbe te ispunjenje plana, te obavlja i druge poslove
koje odredi pomoćnik ministra.

Za obavljanje poslova i zadaća u Odjelu za provedbu investicija ustrojavaju
se:

1. Odsjek za provedbu investicija

2. Odsjek za praćenje investicija.

*d) Odjel za pripremu zemljišta i komunalnu infrastrukturu*

Članak 33.

Odjel za pripremu zemljišta i komunalnu infrastrukturu obavlja stručne
poslove koji se odnose na pripremu zemljišta, ishođenje lokacijskih i građevnih
dozvola, osiguranje provedbe Zakona o pravima branitelja iz Domovinskog
rata i članova njihovih obitelji koji se odnosi na ustupanje građevinskog
zemljišta i komunalne infrastrukture Republici Hrvatskoj bez naknade od
strane jedinica lokalne samouprave, a u svrhu stambenog zbrinjavanja stradalnika
Domovinskog rata, obavlja kontrolu izvedbe radova infrastrukture, te obavlja
i druge poslove koje odredi pomoćnik ministra.

Za obavljanje poslova i zadaća Odjela za pripremu zemljišta i komunalnu
infrastrukturu ustrojava se:

1. Odsjek za pripremu zemljišta

2. Odsjek za komunalnu infrastrukturu.

*e) Odjel za upravno-pravne poslove*

Članak 34.

Odjel za upravno-pravne poslove obavlja upravne i stručne poslove u
svezi provedbe odredaba Zakona o pravima hrvatskih branitelja iz Domovinskog
rata i članova njihovih obitelji i drugih propisa koji se odnose na stambeno
zbrinjavanje stradalnika Domovinskog rata, rješava u upravnom postupku
o ostvarivanju njihovih prava na novčane potpore, obavlja poslove koji
se odnose na provedbu javnog nadmetanja za ustupanje radova i usluga i
sklapanja ugovora s izvoditeljima radova, kupoprodajnih ugovora i ugovora
o darovanju, pruža stručnu pomoć korisnicima u ostvarivanju njihovih prava,
odgovara na predstavke i upite fizičkih i pravnih osoba i tijela jedinica
lokalne samouprave, priprema podloge za provedbu postupka uknjižbe prava
vlasništva u zemljišnim knjigama, te obavlja i druge poslove koje odredi
pomoćnik ministra.

Za obavljanje poslova i zadaća Odjela za upravno-pravne poslove ustrojava
se:

1. Odsjek za upravne poslove

2. Odsjek za imovinsko-pravne poslove i ugovaranja

3. Odsjek za stambene kredite i novčane potpore.

*f) Odjel za unapređenje stanogradnje*

Članak 35.

Odjel za unapređenje stanogradnje obavlja stručne poslove koji se odnose
na građenje u svezi posebnih projekata, izgradnje stanova posebnim skupinama
pučanstva, koji bez državne pomoći ne mogu osigurati primjeren stambeni
prostor, kao i izgradnja stanova za mlade perspektivne kadrove državne
uprave, obavlja poslove pripreme i realizacije specifičnih projekata (hoteli,
Ston - potres i dr.), te obavlja i druge poslove koje odredi pomoćnik ministra.

Za obavljanje poslova i zadaća Odjela za unapređenje stanogradnje ustrojava
se:

1. Odsjek za posebne projekte

2. Odsjek za izgradnju stanova

3. Odsjek za planiranje stanogradnje i istraživanje.

A-7. UPRAVA ZA ISELJENIŠTVO

Članak 36.

Uprava za iseljeništvo je upravna i stručna organizacija u sastavu Ministarstva
koja obavlja upravne i stručne poslove koji se odnose na: pripremu, predlaganje
i provedbu mjera za poticanje povratka pripadnika hrvatskog naroda i članova
njihovih obitelji iz Europe, Azije, Sjeverne i Južne Amerike, Afrike, Australije
i Novog Zelanda, kojima se stvaraju prilike za njihov brži povratak, te
lakše uključivanje u društvene, gospodarske, kulturne i druge uvjete života
u Republici Hrvatskoj; pripremu i davanje informacija, savjeta i pružanje
drugih vrsta stručne pomoći; razvijanje i promicanje veza s hrvatskim iseljenicima
na tim područjima, na osnovi odgovarajućih programa poticanja povratka
i mjera za njegovo ostvarivanje, te obavlja i druge poslove iz ovog područja
koji nisu izrijekom stavljeni u nadležnost drugog ministarstva.

Za obavljanje poslova Uprave za iseljeništvo ustrojavaju se sljedeći
odjeli:

a) Odjel za Europu i Aziju

b) Odjel za Sjevernu Ameriku, Australiju i Novi Zeland

c) Odjel za Afriku i Južnu Ameriku

d) Odjel za informiranje iseljeništva.

*a) Odjel za Europu i Aziju*

Članak 37.

Odjel za Europu i Aziju obavlja stručne poslove koji se odnose na pripremu,
predlaganje i provedbu mjera i aktivnosti za poticanje povratka hrvatskog
pučanstva iz Europe i Azije u Republiku Hrvatsku, te obavlja i druge poslove
koje odredi pomoćnik ministra.

Za obavljanje poslova i zadaća Odjela za Europu i Aziju ustrojavaju
se:

1. Odsjek za Europu

2. Odsjek za Aziju.

*b) Odjel za Sjevernu Ameriku, Australiju i Novi Zeland*

Članak 38.

Odjel za Sjevernu Ameriku, Australiju i Novi Zeland obavlja stručne
poslove koji se odnose na pripremu, predlaganje i provedbu mjera i aktivnosti
za poticanje povratka hrvatskog pučanstva iz Sjeverne Amerike, Australije
i Novog Zelanda u Republiku Hrvatsku, te obavlja i druge poslove koje odredi
pomoćnik ministra.

Za obavljanje poslova i zadaća Odjela za Sjevernu Ameriku, Australiju
i Novi Zeland ustrojavaju se:

1. Odsjek za Sjevernu Ameriku

2. Odsjek za Australiju i Novi Zeland.

*c) Odjel za Afriku i Južnu Ameriku*

Članak 39.

Odjel za Afriku i Južnu Ameriku obavlja stručne poslove koji se odnose
na pripremu, predlaganje i provedbu mjera i aktivnosti za poticanje povratka
hrvatskog pučanstva iz Afrike i Južne Amerike u Republiku Hrvatsku, te
obavlja i druge poslove koje odredi pomoćnik ministra.

Za obavljanje poslova i zadaća Odjela za Afriku i Južnu Ameriku ustrojavaju
se:

1. Odsjek za Afriku

2. Odsjek za Južnu Ameriku.

*d) Odjel za informiranje iseljeništva*

Članak 40.

Odjel za informiranje iseljeništva obavlja stručne i administrativne
poslove koji se odnose na pripremu i provođenje informativne, promidžbene
i nakladničke djelatnosti usmjerene na informiranje i stvaranje uvjeta
za povratak što većeg broja hrvatskih iseljenika u Republiku Hrvatsku i
njihovo uključivanje u gospodarski i društveni život, te obavlja i druge
poslove koje odredi pomoćnik ministra.

Za obavljanje poslova Odjela za informiranje iseljeništva ustrojavaju
se:

1. Odsjek za informativnu i izdavačku djelatnost

2. Odsjek za dokumentaciju.

A-8. UPRAVA ZA POTPORU USELJENIŠTVU

Članak 41.

Uprava za potporu useljeništvu upravna je organizacija u sastavu Ministarstva
koja obavlja upravne i stručne poslove koji se odnose na prikupljanje i
obradu programskih i drugih informacija, izradu ili ustupanje i nadzor
nad izradom razvojne dokumentacije, projekata i programa odlučnih za stvaranje
uvjeta za povratak iseljenog hrvatskog pučanstva u Republiku Hrvatsku i
njihovo uključivanje u gospodarski i društveni život u Republici Hrvatskoj,
predlaganje politike poticanja i pomoći povratka i useljavanja pripadnika
hrvatskog naroda, članova njihove obitelji i potomaka iz inozemstva, informiranje
iseljeništva o mogućnostima i uvjetima povratka, pružanje pomoći u njihovim
poduzetničkim ulaganjima i aktivnostima, organiziranje, operativno provođenje
i financijsko praćenje transfera iz državnog proračuna koji se odobravaju
kao poticaji ili pomoć za povratak i useljavanje te zbrinjavanje starijih
povratnika i useljenika i povratak mladih te njihovo školovanje i stipendiranje
u Republici Hrvatskoj, predlaganje, izradu i provedbu zakona i drugih propisa
u vezi s iseljeništvom, poslove gospodarske i socijalne integracije iseljeništva
u Republiku Hrvatsku, usklađivanje gospodarskih, socijalnih i ostalih interesa
iseljene i domovinske Hrvatske, praćenje odgovarajućih propisa objavljenih
u službenim glasilima i stručne publikacije iz problematike područnog razvitka,
izrađuje stručne analize, prikaze i izvješća i daje odgovore na upite ustanova
vezanih za područni razvitak, predlaže odgovarajuće mjere, te obavlja i
druge poslove koje odredi ministar.

Za obavljanje poslova Uprave za potporu useljeništvu ustrojavaju se
sljedeći odjeli:

a) Odjel za gospodarske poticaje

b) Odjel za socijalnu potporu i integraciju.

*a) Odjel za gospodarske poticaje*

Članak 42.

Odjel za gospodarske poticaje prati, prikuplja podatke, predlaže i stvara
uvjete za ulaganje kapitala, druge poduzetničke poslove, otvaranje obrta
i investicijske projekte i obavlja ostale poslove iz područja gospodarstva
vezane za povratak hrvatskog pučanstva iz iseljeništva; obavlja i savjetodavne
poslove, odnosno upućuje i povezuje povratnike s nadležnim tijelima državne
uprave u svrhu investicijskih, carinskih i drugih povlastica ili uvjeta
za obavljanje gospodarske djelatnosti, te obavlja i druge poslove koje
odredi pomoćnik ministra.

Za obavljanje poslova i zadaća Odjela za gospodarske poticaje ustrojavaju
se:

1. Odsjek za poduzetništvo, obrt i obiteljsko ulaganje

2. Odsjek za potporu investicijskih djelatnosti

3. Odsjek za savjetovanje u upravnim poslovima.

*b) Odjel za socijalnu potporu i integraciju*

Članak 43.

Odjel za socijalnu potporu i integraciju obavlja stručne poslove vezane
za socijalnu potporu koja se odnosi na: pomoć kod rješavanja selidbenih
pitanja povratnika i useljenika; privremenog smještaja za stanovanje; ishođenje
zdravstvenog i mirovinskog osiguranja; ishođenje i osiguranje određenog
broja stipendija za mlade povratnike i useljenike; obavlja poslove vezane
za pomoć i skrb starijih povratnika i useljenika; brine se o smještaju
umirovljenika u domove; potiče osnivanje domova za umirovljenike povratnike
s višim životnim standardom, te potiče iseljene Hrvate na naseljavanje
na područja posebne državne skrbi, te obavlja i druge poslove koje odredi
pomoćnik ministra.

Za obavljanje poslova i zadaća Odjela za socijalnu potporu i integraciju
ustrojavaju se:

1. Odsjek za premještaj i stambena pitanja

2. Odsjek za mladež i prosvjetnu potporu

3. Odsjek za osiguranje, integraciju i skrb.

A-9. URED ZA PROGNANIKE, POVRATNIKE I IZBJEGLICE

Članak 44.

Ured za prognanike, povratnike i izbjeglice je uprava u sastavu Ministarstva
koja obavlja upravne i stručne poslove koji se odnose na: provođenje propisa
o prognanicima, povratnicima i izbjeglicama, predlaganje mjera u svezi
zbrinjavanja i pomoći prognanicima, povratnicima i izbjeglicama; utvrđivanje
mjerila za obračun troškova zbrinjavanja i pomoći prognanicima, povratnicima
i izbjeglicama; provođenje raščlambe stanja potreba prognanika, povratnika
i izbjeglica, utvrđivanje prioritetnih potreba, izradu plana zadovoljavanja
tih potreba, usklađivanje različitih domaćih i inozemnih sudionika u prikupljanju
pomoći; organiziranje prikupljanja materijalnih sredstava, organiziranje
i usklađivanje raspodjele humanitarne pomoći u suradnji s tuzemnim i inozemnim
humanitarnim organizacijama; suradnju s centrima za socijalni rad u dijelu
koji se odnosi na zbrinjavanje tih osoba; osiguravanje osnovnih uvjeta
za život prognanika, povratnika i izbjeglica, uvjete za njihovu socijalnu
adaptaciju i u tu svrhu osiguravanje smještajnih objekata; organiziranje
dokumentarnog sustava i sustava izvješćivanja o zbrinjavanju i pomoći prognanicma,
povratnicima i izbjeglicama, te obavlja i druge poslove koje odredi ministar.

Za obavljanje poslova Ureda za prognanike, povratnike i izbjeglice ustrojavaju
se sljedeći odjeli:

a) Odjel za zbrinjavanje prognanika, povratnika i izbjeglica u organiziranom
smještaju

b) Odjel za organizirani povratak prognanika, povratnika i izbjeglica

c) Odjel za upravno-pravne poslove

d) Odjel za središnje evidencije i analize.

*a) Odjel za zbrinjavanje prognanika, povratnika i izbjeglica
u organiziranom smještaju*

Članak 45.

Odjel za zbrinjavanje prognanika, povratnika i izbjeglica u organiziranom
smještaju obavlja upravne i stručne poslove koji se odnose na: vođenje
sustava organiziranog smještaja prognanika, povratnika i izbjeglica, organiziranje
kapaciteta za njihov smještaj, organizirani prihvat prognanika iz trećih
zemalja, koordiniranje rada i nadzor nad radom prognaničkih i izbjegličkih
naselja, izradu i praćenje ostvarivanja plana i programa preseljavanja
prognanika, povratnika i izbjeglica, obavljanje nadzora kvalitete njihova
smještaja i prehrane, praćenje odgovarajućih propisa, izradbu stručnih
analiza, prikaza i izvješća, predlaganje odgovarajućih mjera, prikupljanje
i raspodjelu humanitarne pomoći, pružanje psihosocijalne pomoći prognanicima,
povratnicima i izbjeglicama, te obavlja i druge poslove koje odredi pomoćnik
ministra.

Za obavljanje poslova i zadaća Odjela za zbrinjavanje prognanika, povratnika
i izbjeglica ustrojavaju se:

1. Odsjek za organizirani smještaj

2. Odsjek za humanitarnu i psihosocijalnu pomoć

3. Odsjek za prognanička i izbjeglička naselja

- pododsjeci: - Prognaničko i izbjegličko naselje "Gašinci", Gašinci

- Prognaničko i izbjegličko naselje "Mala Gorica", Petrinja

- Prognaničko i izbjegličko naselje "Lipovljani", Lipovljani i "Kutina",
Kutina

- Prognaničko i izbjegličko naselje "Blaca", Rokovci

- Prognaničko i izbjegličko naselje "Naselje prijateljstva", Čepin

- Prognaničko i izbjegličko naselje "Gaza", Karlovac

- Prognaničko i izbjegličko naselje "Kovačevac", Nova Gradiška

- Prognaničko i izbjegličko naselje "Pisarovina", Pisarovina

- Prognaničko i izbjegličko naselje "Dumče", Dumče i "Šašna Greda",
Šašna Greda

- Prognaničko i izbjegličko naselje "Varaždin I. i II.", Varaždin

- Prognaničko i izbjegličko naselje "Topolik", Lipik.

*b) Odjel za organizirani povratak prognanika, povratnika
i izbjeglica*

Članak 46.

Odjel za organizirani povratak prognanika, povratnika i izbjeglica obavlja
stručne i administrativne poslove koji se odnose na: planiranje, pripremu,
organiziranje i usklađivanje aktivnosti glede organiziranog povratka prognanika,
povratnika i izbjeglica, provedbe Sporazuma radne skupine o operativnim
postupcima povratka i Programa povratka i zbrinjavanja prognanika, izbjeglica
i raseljenih osoba; koordinaciju rada općinskih i gradskih stambenih komisija
u postupku povrata nepokretne imovine osobama koje se vraćaju; suradnju
s APN-om u svezi osiguranja privremenog ili alternativnog smještaja; vođenje
evidencije o broju vraćenih osoba, odnosno obitelji u njihove domove, broju
obitelji smještenih kroz alternativni smještaj, broju neriješenih slučajeva
povrata u vlastite domove i nerješenih slučajeva iz razloga nemogućnosti
alternativnog smještaja; praćenje odgovarajućih propisa, izradbu stručnih
analiza, prikaza i izvješća, predlaganje odgovarajućih mjera, te obavlja
i druge poslove koje odredi pomoćnik ministra.

Za obavljanje poslova i zadaća Odjela za organizirani povratak prognanika,
povratnika i izbjeglica ustrojavaju se:

- Odsjek za poslove povratka

pododsjeci: - pododsjek za provedbu međunarodnih    sporazuma za povratak
izbjeglica

- pododsjek za povratak prognanika

- Odsjek za usklađivanje povrata imovine.

*c) Odjel za upravno-pravne poslove*

Članak 47.

Odjel za upravno-pravne poslove obavlja upravne i stručne poslove koji
se odnose na: provođenje propisa kojima se uređuje pravni položaj prognanika,
povratnika i izbjeglica; pripremu nacrta, odnosno prijedloga propisa, stručnih
mišljenja, naputaka i drugih akata iz djelokruga Ureda; obavljanje stručnog
nadzora nad radom regionalnih ureda, rješavanje žalbi u drugostupanjskom
upravnom postupku, davanje pravnih savjeta općinskim i gradskim komisijama
ustrojenih na temelju Programa povratka i zbrinjavanja prognanika, izbjeglica
i raseljenih osoba i davanje pravnih savjeta regionalnim uredima, vođenje
upisnika i drugih očevidnika, vođenje arhive, te obavlja i druge poslove
koje odredi pomoćnik ministra.

Za obavljanje poslova i zadaća Odjela za upravno-pravne poslove ustrojavaju
se:

- Odsjek za upravno-pravne poslove

- Odsjek pisarnica.

*d) Odjel za središnje evidencije i analize*

Članak 48.

Odjel za središnje evidencije i analize obavlja stručne poslove koji
se odnose na: prikupljanje i evidentiranje podataka i provedbu analize
stanja i potreba prognanika, povratnika i izbjeglica, osiguravanje podataka
za potrebe odjela Ureda, osiguravanje podataka za potrebe obračuna novčanih
prava prognanika, povratnika i izbjeglica, a koji se realiziraju u Odjelu
za financijsko poslovanje Republičkog fonda "Kralj Zvonimir", utvrđivanje
i predlaganje vrste i načina vođenja evidencije o prognanicima, povratnicima
i izbjeglicama i njihovo zbrinjavanje i pomoć, izrađivanje i predlaganje
potrebnih obrazaca i mjera za osiguranje jedinstvenog informacijskog i
dokumentacijskog sustava u svezi zbrinjavanja i pomoći prognanicima, povratnicima
i izbjeglicama, brigu o održavanju informatičke opreme, te obavlja i druge
poslove koje odredi pomoćnik ministra.

Za obavljanje poslova i zadaća Odjela za središnje evidencije i analize
ustrojavaju se:

1. Odsjek za središnje evidencije

2. Odsjek za informatičku obradu podataka.

Članak 49.

Za obavljanje određenih operativnih poslova skrbi o prognanicima, povratnicima
i izbjeglicama u mjestima njihova povratka ili zbrinjavanja, u Uredu za
prognanike, povratnike i izbjeglice, ustrojavaju se sljedeće područne jedinice
- regionalni uredi:

 1. Za područje Županije Bjelovarsko-bilogorske: Regionalni ured Bjelovar

 2. Za područje Županije Dubrovačko-neretvanske: Regionalni ured Dubrovnik

 3. Za područje Županije Karlovačke: Regionalni ured Karlovac

 4. Za područje Županije Primorsko-goranske: Regionalni ured Rijeka

 5. Za područje Županije Osječko-baranjske: Regionalni ured Osijek

 6. Za područje Županije Vukovarsko-srijemske: Regionalni ured Vinkovci

 7. Za područje Županije Istarske: Regionalni ured Pula

 8. Za područje Županije Sisačko-moslavačke: Regionalni ured Sisak

 9. Za područje Županije Brodsko-posavske: Regionalni ured Slav. Brod

10. Za područje Županije Ličko-senjske: Regionalni ured Gospić

11. Za područje Županije Požeško-slavonske: Regionalni ured Požega

12. Za područje Županije Splitsko-dalmatinske: Regionalni ured Split

13. Za područje Županije Šibensko-kninske: Regionalni ured Šibenik

14. Za područje Županije Varaždinske, Međimurske,

Krapinsko-zagorske i Koprivničko-križevačke: Regionalni ured Varaždin

15. Za područje Županije Virovitičko-podravske: Regionalni ured Virovitica

16. Za područje Županije Zadarske: Regionalni ured Zadar

17. Za područje Županije Zagrebačke i Grada Zagreba: Regionalni ured
Zagreb

18. Za dio Županije Splitsko-dalmatinske: Regionalni ured Makarska

Regionalni uredi obavljaju upravne i stručne poslove koji se odnose
na: rješavanje o pravnom položaju prognanika i povratnika; vođenje područnih
baza podataka i očevidnika o prognanicima, povratnicima i izbjeglicama,
te njihovom zbrinjavanju i pomoći; izdavanje isprava kojima oni dokazuju
svoj pravni položaj i na osnovi kojih ostvaruju propisana prava; njihovo
raspoređivanje u objekte smještaja uz odgovarajuću skrb; usklađivanje rada
općinskih i gradskih stambenih komisija ustrojenih na temelju Programa
povratka i zbrinjavanja prognanika, izbjeglica i raseljenih osoba kao i
druge odgovarajuće poslove iz tog Programa; usklađivanje rada Centara za
socijalnu skrb na područjima zbrinjavanja i povratka; usklađivanje aktivnosti
domaćih i inozemnih nevladinih organizacija na odnosnom području, te obavljaju
i druge poslove koje odredi pomoćnik ministra.

Regionalni uredi mogu obavljati i druge poslove i zadatke iz djelokruga
Ministarstva koje odredi ministar.

Radi učinkovitog i neposrednog obavljanja operativnih zadataka regionalnih
ureda ustrojavaju se ispostave regionalnih ureda u mjestima najznačajnijeg
povratka, i to:

- Ispostava Slunj

- Ispostava Knin

- Ispostava Korenica

- Ispostava Petrinja

- Ispostava Vukovar

- Ispostava Tovarnik

- Ispostava Ilok

- Ispostava Beli Manastir

- Ispostava Erdut.

A-10. UPRAVA ZA FINANCIJSKO-RAČUNOVODSTVENE POSLOVE

Članak 50.

Uprava za financijsko-računovodstvene poslove je upravna organizacija
u sastavu Ministarstva koja obavlja stručne poslove koji se odnose na:
planiranje potrebnih financijskih i materijalnih sredstava, izradu odgovarajućih
izvješća, pregled i plansko-analitičke podatke, izradu bilance i računa
primitaka i izdataka, praćenje i izvršenje tekućih i kapitalnih izdataka
sukladno pozicijama državnog proračuna s naglaskom na praćenje izdataka
po osnovi rješenja županijskih ureda nadležnih za poslove obnove i rješenja
Ministarstva (o ostvarivanju prava na potporu za popravak ratom oštećenih
stambenih objekata nižih stupnjeva oštećenja, o potpori za opremanje stambenih
objekata, o ostvarivanju prava na povrat vlastitih uloženih sredstava u
obnovu stambenih objekata te rješenja o dodjeli stambenih kredita i potpora
za stambeno zbrinjavanje stradalnika Domovinskog rata), obračun isplate
plaća i raznih novčanih naknada, vođenje propisane knjigovodstvene i financijske
dokumentacije, nabavke materijala i usluga, planiranje, praćenje i izvršenje
izdataka u vezi poslovanja Fonda "Kralj Zvonimir", utvrđivanje i praćenje
troškova zbrinjavanja i pomoći prognanicima i izbjeglicama, te obavlja
i druge poslove koje odredi ministar.

Za obavljanje poslova Uprave za financijsko-računovodstvene poslove
ustrojavaju se sljedeći odjeli:

a) Odjel za računovodstvene poslove i nabavke

b) Odjel za izvršenje tekućih i kapitalnih transfera za gospodarske
poticaje

c) Odjel pripreme, obrade i izvršenje kapitalnih izdataka

d) Odjel za financijsko poslovanje Republičkog fonda "Kralj Zvonimir".

*a) Odjel za računovodstvene poslove i nabavke*

Članak 51.

Odjel za računovodstvene poslove i nabavke obavlja stručne poslove koji
se odnose na planiranje i izvršenje tekućih izdataka, knjigovodstveno praćenje
izvršenja primitaka i izdataka po pozicijama državnog proračuna, blagajničko
poslovanje; koordinira potrebe za nabavke unutar uprava u okviru Ministarstva,
priprema dokumentaciju za raspisivanje javnih natječaja za odabir najpovoljnijih
dobavljača, obavlja nabavke i izvršava obveze po ugovorima o nabavkama
te obavlja i druge poslove koje odredi pomoćnik ministra.

Za obavljanje poslova i zadaća Odjela za računovodstvene poslove i nabavke
ustrojava se:

1. Odsjek za računovodstveno-knjigovodstvene poslove

2. Odsjek za izvršenje tekućih izdataka

3. Odsjek za nabavke.

*b) Odjel za izvršenje tekućih i kapitalnih transfera za gospodarske
poticaje*

Članak 52.

Odjel za izvršenje tekućih i kapitalnih transfera za gospodarske poticaje
obavlja stručne poslove koji se odnose na planiranje, izvršenje i praćenje
izdataka u svezi poticaja gospodarskom razvitku hrvatskih otoka i drugih
područja posebne državne skrbi.

Za obavljanje poslova i zadaća Odjela za izvršenje tekućih i kapitalnih
transfera za gospodarske poticaje ustrojava se:

1. Odsjek za izvršenje tekućih i kapitalnih transfera za otoke

2. Odsjek za izvršenje tekućih i kapitalnih transfera za ostalu infrastrukturu.

*c) Odjel pripreme, obrade i izvršenje kapitalnih izdataka*

Članak 53.

Odjel pripreme, obrade i izvršenje kapitalnih izdataka obavlja stručne
poslove koji se odnose na planiranje, obradu i analizu kapitalnih izdataka,
izradu financijskih izvješća (kvartalno i polugodišnje), sudjeluje u izradi
prijedloga ukupnih kapitalnih izdataka, obavlja obradu i izvršenje kapitalnih
izdataka, te obavlja i druge poslove koje odredi pomoćnik ministra.

Za obavljanje poslova i zadaća Odjela pripreme, obrade i izvršenje kapitalnih
izdataka ustrojava se:

1. Odsjek obrade i izvršenje kapitalnih izdataka za obnovu stambenih
objekata

2. Odsjek obrade i izvršenje kapitalnih izdataka za stambeno zbrinjavanje
HRVI Domovinskog rata.

*d) Odjel za financijsko poslovanje Republičkog fonda "Kralj
Zvonimir"*

Članak 54.

Odjel za financijsko poslovanje Republičkog fonda "Kralj Zvonimir" obavlja
stručne poslove za potrebe Republičkog fonda "Kralj Zvonimir, te s tim
u vezi knjigovodstveno prati osnovnu djelatnost Fonda, financijski i knjigovodstveno
prati njegova izvanproračunska sredstva, izrađuje financijske planove i
izvješća, utvrđuje mjerila za obračun troškova zbrinjavanja i pomoći prognanicima
i izbjeglicama, daje stručne prijedloge za povećanje naknada prognanicima
i izbjeglicama, obavlja upravne i stručne poslove za izradu obračuna analitičkih
kontnih planova, kontira i kontrolira knjigovodstvenu dokumentaciju, obavlja
gotovinska i bezgotovinska plaćanja svih obveza, operativno priprema podatke
za izradu naloga radi isplate putem štednih knjižica, sudjeluje u provođenju
nadzora svih korisnika iz djelokruga računovodstvenog poslovanja, te obavlja
i druge poslove koje odredi pomoćnik ministra.

Za obavljanje poslova i zadaća Odjela za financijsko poslovanje Republičkog
fonda "Kralj Zvonimir" ustrojavaju se:

1. Odsjek likvidature organiziranog smještaja

2. Odsjek za isplatu novčane naknade.

B-1. CENTAR ZA RAZVITAK OTOKA

Članak 55.

Centar za razvitak otoka je posebna ustrojstvena jedinica - samostalni
odjel u sastavu Ministarstva koji obavlja stručne poslove koji se odnose
na: pokretanje, usklađivanje i nadzor poslova određenih tijela državne
uprave utvrđenih Nacionalnim programom razvitka otoka i Zakonom o otocima;
izradu podzakonskih i drugih propisa, pospješivanje postupka njihova donošenja
i provedbu; usklađivanje rada odgovarajućih tijela državne uprave i rada
drugih tijela na izradi, donošenju i provedbi državnih infrastrukturnih
i suprastrukturnih programa; praćenje i raščlambu razvojnih učinaka Zakona
o otocima i ostalih propisa i državnih programa i predlaganje njihovih
izmjena i dopuna; pokretanje, organiziranje i financiranje izrade programa
održivog razvitka otoka i otočnih skupina, kao i obvezatnog sadržaja i
metodologije za njihovu izradu, te nadziranje njihove promidžbe i provedbe;
raščlambu i usklađivanje ostalih programa i projekata kojima se djeluje
ili može djelovati na otočne razvojne uvjete; promicanje i zastupanje razvojnog
interesa hrvatskih otoka u međunarodnim organizacijama i zakladama; izrađivanje
nacrta Otočnog godišnjeg programa Vlade Republike Hrvatske koji uz izvješće
o otočnoj razvojnoj politici u protekloj godini sadrži i prijedloge razvojnih
mjera u narednoj godini; nadziranje usklađenosti županijskih, općinskih
i gradskih razvojnih odluka i donešenih programa održivog razvitka; savjetovanje
i usklađivanje rada novoosnovanih pravnih osoba za provedbu programa održivog
razvitka; poticanje i nadziranje javnih natječaja za odobrenje linija otok
- kopno i međuotočnih linija, nadziranje davanja u zakup i prodaje državnog
zemljišta i zgrada državnim službenicima; nadziranje ustupanja naknade
za iskorištavanje nafte i plina otočnim općinama i gradovima; nadziranje
provođenja povlastica u potrošnji vode, te obavlja i druge poslove koje
odredi ministar.

Za obavljanje poslova Centra za razvitak otoka ustrojavaju se:

1. Odsjek za otočne razvojne programe

2. Odsjek za poslove Otočnog vijeća.

B-2. ODJEL ZA NADZOR, TEHNIČKE I POMOĆNE POSLOVE

Članak 56.

Odjel za nadzor, tehničke i pomoćne poslove je posebna ustrojstvena
jedinica - samostalni odjel u sastavu Ministarstva koja obavlja stručne
poslove koji se odnose na: praćenje i nadzor poslova ugovaranja, izvedbe
i obračun radova obnove i drugih investicijskih radova iz djelokruga Ministarstva,
te obavlja tehničke i pomoćne poslove za potrebe Ministarstva kao što su
korištenje i održavanje vozila, služba prehrane, služba spremanja, prijavna
služba, tekuće održavanje zgrada i uređaja, te obavlja i druge poslove
koje odredi ministar.

Za obavljanje poslova Odjela za nadzor, tehničke i pomoćne poslove ustrojavaju
se:

1. Odsjek za nadzor

2. Odsjek za tehničke i pomoćne poslove

- pododsjeci: - Služba za korištenje i održavanje vozila

- Služba prehrane

- Služba spremanja

- Prijavna služba.

C-1. MINISTROV KABINET

Članak 57.

Ministrov kabinet je unutarnja ustrojstvena jedinica Ministarstva koja
za ministra i njegova zamjenika obavlja stručne, administrativne i protokolarne
poslove te poslove u svezi odnosa s javnošću, obavlja prevoditeljske poslove,
rješava predstavke, molbe i pritužbe građana, skrbi o pravodobnom pribavljanju
dokumentacije i drugih materijala iz djelokruga upravnih organizacija i
ustrojstvenih jedinica Ministarstva i o dostavljanju materijala i dokumentacije
Vladi i Saboru Republike Hrvatske, o organizaciji službenog putovanja ministra
i njegovog zamjenika, te obavlja i druge poslove koje odredi ministar.

Za obavljanje poslova Ministrova kabineta ustrojavaju se unutarnje ustrojstvene
jedinice:

a) Odsjek za ustroj i dokumentaciju

b) Odsjek za odnose s javnošću

c) Odsjek za protokol.

C-2. TAJNIŠTVO MINISTARSTVA

Članak 58.

Tajništvo Ministarstva je unutarnja ustrojstvena jedinica Ministarstva
koja obavlja administrativne i stručne poslove za potrebe Ministarstva,
koji se odnose na tehničko usklađivanje rada unutarnjih ustrojstvenih jedinica
Ministarstva i upravnih organizacija u sastavu Ministarstva i davanje uputa
za rad na ostvarivanju plana rada Ministarstva, te koordinacijom poslova
na izradi i ostvarivanju plana Ministarstva temeljem nacrta planova ustrojstvenih
jedinica Ministarstva, usklađivanje rada u Ministarstvu na izradi zakona
i drugih propisa; vođenje brige o kadrovima u Ministarstvu i predlaganje
stručnog usavršavanja i osposobljavanja državnih službenika i namještenika;
skrb o urednom i pravilnom korištenju imovine i sredstava za rad i nadzor
nad radom službenika i namještenika Ministarstva, te obavlja i druge poslove
koje odredi ministar.

Za obavljanje poslova Tajništva Ministarstva ustrojavaju se unutarnje
ustrojstvene jedinice:

a) Odjel za pravne, organizacijske i kadrovske poslove

b) Odjel za opće poslove

c) Odjel za informatizaciju.

*a) Odjel za pravne, organizacijske i kadrovske poslove*

Članak 59.

Odjel za pravne, organizacijske i kadrovske poslove obavlja upravne
i stručne poslove koji se odnose na: izradu i provedbu zakona i drugih
propisa iz djelokruga Ministarstva, daje primjedbe, prijedloge i mišljenja
na zakone dostavljene Vladi Republike Hrvatske od strane resornih ministarstava,
pruža pravnu pomoć ustrojstvenim jedinicama i djelatnicima Ministarstva,
daje upute za zastupanje državnom pravobraniteljstvu Republike Hrvatske
u radnim, stambenim sporovima i sporovima naknade štete koji se vode pri
redovnim sudovima, očituje se na predstavke građana vezane za problematiku
obnove, daje očitovanja na pitanja zastupnika Sabora Republike Hrvatske
iz djelokruga Ministarstva, prati odgovarajuće propise objavljene u službenim
glasilima, izrađuje i u formalno-pravnom smislu kontrolira ugovore koje
zaključuje Ministarstvo, izrađuje program zakonodavne djelatnosti Ministarstva
te Vladi Reublike Hrvatske dostavlja izvješća o realizaciji tog programa,
izrađuje prijedlog plana rada Ministarstva temeljem nacrta planova rada
unutarnjih ustrojstvenih jedinica i izrađuje izvješća o ostvarivanju plana
rada Ministarstva, obavlja stručne i administrativne poslove u svezi s
kadrovima Ministarstva te radnih odnosa, te obavlja i druge poslove koje
odredi tajnik i ministar neposredno.

Za obavljanje poslova Odjela za pravne, organizacijske i kadrovske poslove
ustrojavaju se sljedeći odsjeci:

1. Odsjek za pravne i organizacijske poslove

2. Odsjek za kadrove i stručno usavršavanje i osposoblja-

vanje

- pododsjeci: - Pododsjek za kadrovsku evidencijiu

- Pododsjek za stručno usavršavanje i osposobljavanje.

*b) Odjel za opće poslove*

Članak 60.

Odjel za opće poslove obavlja stručne poslove koji se odnose na plansko
analitičke poslove, prijepis, pisarnicu, pismohranu, te obavlja i druge
poslove koje odredi tajnik i ministar neposredno.

Za obavljanje poslova Odjela za opće poslove ustrojavaju se sljedeći
odsjeci:

1. Pisarnica

2. Arhiva.

*c) Odjel za informatizaciju*

Članak 61.

Odjel za informatizaciju obavlja stručne poslove koji se odnose na izradu
prijedloga o unapređenju tehničke i informatičke djelatnosti Ministarstva,
predlaže primjenu novih tehnologija i metoda rada u Ministarstvu; analizira
i odabire sve komplementarne info-tehnologije, nadzire tekuće održavanje
informatičke opreme, educira službenike i namještenike na području informatike,
prati i analizira svjetske i domaće standarde u pogledu automatske obrade
podataka, obučava službenike i namještenike glede uvođenja novoinstalirane
opreme, premješta (sklapa i instalira) postojeću strojnu opremu pri internoj
preraspodjeli, surađuje sa servisom zaduženim za održavanje strojne opreme,
utvrđuje programsku (aplikativnu i sustavnu) podršku, održava aplikacije
radi nesmetanog rada informatičkog sustava u mreži - poslužitelja (server)
s radnim stanicama (client), pisačima, modemima i sl., kreira sistemske
podatke potrebne za omogućavanje rada u mreži (korisnička imena, šifre,
dozvole i sl.), administrira bazom podataka, izrađuje sigurnosne kopije
baze; te obavlja i druge poslove koje odredi tajnik i ministar neposredno.

Za obavljanje poslova i zadaća Odjela za informatizaciju ustrojavaju
se:

1. Odsjek za tekuće održavanje informatičke opreme

2. Odsjek za baze podataka.

Članak 62.

Ministar može jednog od načelnika odjela Tajništva imenovati pomoćnikom
tajnika.

Položaj pomoćnika tajnika utvrđuje se sukladno odredbi članka 159. stavak
3. Zakona o državnim službenicima i namještenicima i o plaćama nositelja
pravosudnih dužnosti i razvrstava se od VI. do III. platnog razreda, s
time da je početni platni razred ovog položaja VI. platni razred u koji
se postavlja službenik I. vrste zvanja koji ima do 10 godina radnog staža
potrebnog za stjecanje tog položaja, a završni mu je platni razred III.
sa rasponom od 20 do 25 godina radnog staža.

Vrijednost platnog razreda položaja iz stavka 2. ovog članka utvrđuje
se sukladno odredbi članka 164. istog Zakona.

III. UPRAVLJANJE MINISTARSTVOM

Članak 63.

Ministar predstavlja Ministarstvo i upravlja njegovim radom.

Zamjenik ministra zamjenjuje ministra u slučaju njegovog izbivanja ili
spriječenosti te obavlja i druge poslove koje mu povjeri ministar.

Ukoliko zamjenik ministra nije imenovan, ministra će zamjenjivati pomoćnik
ministra kojeg odredi ministar.

Radom uprava i samostalnih odjela Ministarstva upravljaju pomoćnici
ministra.

Radom Tajništva Ministarstva upravlja tajnik Ministarstva.

Članak 64.

Na čelu odjela u sastavu uprava i Tajništva Ministarstva su načelnici.

Na čelu Ministrovog kabineta je tajnik Kabineta.

Na čelu odsjeka u odjelima su donačelnici.

Na čelu područnih jedinica su pročelnici.

Članak 65.

Načelnici odjela u sastavu uprava odgovorni su za svoj rad ministru
i pomoćniku ministra koji upravlja tom upravom.

Načelnici odjela Tajništva Ministarstva odgovorni su za svoj rad ministru
i tajniku Ministarstva.

Pročelnici područnih jedinica Ministarstva odgovorni su za svoj rad
ministru i pomoćniku ministra.

Članak 66.

U Ministarstvu utvrđuju se posebni položaji:

1. glasnogovornik Ministarstva

2. glavni pravni savjetnik

3. glavni savjetnik za gospodarstvo

4. glavni savjetnik za financije.

Sukladno odredbi članka 159. stavak 3. Zakona o državnim službenicima
i namještenicima i o plaćama nositelja pravosudnih dužnosti, položaji državnih
službenika iz točke 2., 3., 4. i 5. stavka 1. ovoga članka razvrstavaju
se od VI. do III. platnoga razreda, s time da im je početni platni razred
položaja VI. najniži platni razred u koji se postavljaju državni službenici
I. vrste zvanja koji imaju do 10 godina radnog staža potrebnog za stjecanje
pojedinog položaja, dok je završni platni razred istih položaja III. platni
razred s rasponom od 20 do 25 godina radnog staža.

Položaj iz točke 1. stavka 1. ovoga članka razvrstava se od VII. do
IV. platnog razreda, s time da je početni platni razred položaja VII. najniži
platni razred u koji se postavljaju državni službenici I. vrste zvanja
koji imaju radnog staža do 10 godina potrebnog za stjecanje položaja, dok
završni platni razred ovog položaja je IV. platni razred s rasponom od
20 do 25 godina radnog staža.

Vrijednost platnog razreda položaja iz stavka 1., 2. i 3. ovoga članka
utvrđuje se sukladno odredbi članka 164. navedenog Zakona.

Članak 67.

Državnim službenicima na položaju utvrđenom u članku 62. članka 66.
stavku 1. ove Uredbe, pripada pravo na položajni dodatak od 20% osnovne
plaće položaja sukladno odredbi članka 149. stavak 2. Zakona o državnim
službenicima i namještenicima i o plaćama nositelja pravosudnih dužnosti.

Nositelje posebnih položaja imenuje ministar.

Članak 68.

Ovlasti i odgovornosti državnih službenika i namještenika pobliže će
se utvrditi Pravilnikom o unutarnjem redu.

Članak 69.

Pravilnikom o unutarnjem redu uredit će se pored odsjeka i pododsjeka
navedenih unutar odjela pojedinih uprava i drugih ustrojstvenih jedinica
i drugi odsjeci zbog specifičnosti svog djelokruga.

IV. SLUŽBENICI I NAMJEŠTENICI MINISTARSTVA

Članak 70.

Poslove i zadatke iz djelokruga Ministarstva, ovisno o vrsti, složenosti,
stručnoj spremi i drugim uvjetima obavljaju službenici i namještenici,
raspoređeni u službenička zvanja i namještenička radna mjesta u skladu
sa Zakonom o državnim službenicima i namještenicima i o plaćama nositelja
pravosudnih dužnosti i propisima donesenim na osnovi istoga.

Okvirni broj državnih službenika i namještenika potrebnih za obavljanje
poslova iz djelokruga Ministarstva određuje se u tabeli koja je sastavni
dio ove Uredbe, a ne obavljaju se u "Narodnim novinama".

V. PRIJELAZNE I ZAVRŠNE ODREDBE

Članak 71.

Pitanja od značaja za rad Ministarstva koja nisu uređena Zakonom, Uredbom
o načelima za unutarnje ustrojstvo i o radnom vremenu tijela državne uprave
i ovom Uredbom, uredit će se Pravilnikom o unutarnjem redu, a osobito broj
potrebitih službenika i namještenika s naznakom njihovih osnovnih poslova
i zadaća te stručnih uvjeta potrebnih za njihovo obavljanje, kao i njihove
ovlasti i odgovornosti.

Pravilnik o unutarnjem redu Ministarstva donijet će ministar razvitka
i obnove u roku 30 dana od dana stupanja na snagu ove Uredbe.

Članak 72.

Ova Uredba stupa na snagu danom objave u "Narodnim novinama".

Klasa: 023-03/97-02/01
Urbroj: 5030115-99-2
Zagreb, 1. srpnja 1999.

Potpredsjednik
**mr. Borislav Škegro,** v. r.

Uredba, NN 74/1999-1346